Ritratt: Mill-uffiċċju tal-MEP Josianne Cutajar .td_uid_2_60e95b80a87b8_rand.td-a-rec-img{text-align:left}.td_uid_2_60e95b80a87b8_rand.td-a-rec-img img{margin:0 auto 0 0} Huwa importanti ferm, li Malta, bħala pajjiż li huwa gżira u allura jsofri minn iżolament naturali mill-kumplament tal-kontinent Ewropew, jibqa' jassigura l-iffinanzjar ta' proġetti marbuta mat-trasport u l-enerġija. F'dibattitu li ntemm b'vot dwar il-programm tal- Connecting Europe Facility 2021-2027, u li hu pass eqreb sabiex jiġu assigurati €30 biljun għall-fondi li jistgħu jintużaw fi proġetti diġitali, ta' trasport jew enerġija madwar l-Ewropa, fakkart kif proġetti bħal dak tal-Marsa Junction ma kinux ikunu possibli li kieku ma kienx għal dan il-programm. Tennejt l-importanza li dan il-programm jibqa' jassigura dawn it-tip ta' proġetti, kif ukoll li nkompli l-ħidma sabiex tinqata' kemm jista' jkun il-burokrazija għal dawn il-proġetti essenzjali. Huwa importanti wkoll li dawn il-fondi jintużaw biex jassiguraw is-sigurtà tal-enerġija għal gżejjer bħal Malta li għad mhumiex konnessi mal-Netwerk tal-Gass Ewropew. Ninsab ċerta li dawn il-fondi se jkomplu jtejbu l-kwalità tal-ħajja ta' kuljum taċ-ċittadini tagħna. Billi nkomplu l-ħidma sabiex nassiguraw programmi ta' fondi bħal dawn, nistgħu nkomplu inqarrbu l-Ewropa lejn in-nies u l-familji tagħna nkluż dawk fil-periferija tal-Ewropa bħal Maltin u l-Għawdxin. .td_uid_3_60e95b80a89d0_rand.td-a-rec-img{text-align:left}.td_uid_3_60e95b80a89d0_rand.td-a-rec-img img{margin:0 auto 0 0}